Diari Oficial de la Generalitat Valenciana


Sumari del DOGV 6321, del 29-07-2010 (2010/7893)

Bases reguladores del procés de selecció, pel torn de promoció interna, d'una plaça d'administratiu, grup C1, i una d'oficial de serveis múltiples, grup C2.
------------------------------------------------------------------------------------------------------------------------------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7893


Data del document
:   06-06-2010

Organisme emissor
:   Ajuntament de Llocnou de Sant Jeroni

Tipus de document
:   Anunci

Anàlisi jurídica

 Descriptors 

:   * Llocnou de Sant Jeroni
    * concurs administratiu

Bases reguladores del procés de selecció, pel torn de promoció interna, d'una plaça d'administratiu, grup C1, i una d'oficial de serveis múltiples, grup C2. [2010/7893]  
Bases reguladores del procés de selecció, pel torn de promoció interna, d'una plaça d'administratiu i una d'oficial de serveis múltiples d'aquest Ajuntament.  
Per la Resolució de l'Alcaldia número 74/2010, de data 5 de juliol de 2010, es van aprovar les bases i la convocatòria per a cobrir les places d'administratiu i d'oficial de serveis múltiples per a aquest Ajuntament de Llocnou de Sant Jeroni, mitjançant el sistema de concurs i torn de promoció interna.  
S'hi adjunten les bases reguladores que regiran la convocatòria:  
Bases  
En compliment de la Resolució de l'Alcaldia, de data 14 de juny de 2010, es publica la convocatòria de concurs per promoció interna, per a la provisió en propietat de les places vacants a la plantilla de personal d'aquest Ajuntament, d'administratiu i d'oficial de serveis múltiples, amb subjecció a les bases següents:  
Primera. De l'objecte de la convocatòria  
És objecte d'aquesta convocatòria, convocar el procediment de selecció per a cobrir en propietat, mitjançant concurs per promoció interna, una plaça d'administratiu i oficial de serveis múltiples vacants de naturalesa funcionarial de l'Ajuntament de Llocnou de Sant Jeroni, pertanyents a l'escala, subescala, classe, categoria, grup i nivell que s'especifiquen en l'annex I a aquestes bases, i que consta a l'oferta d'ocupació pública de 2009, aprovada per la Resolució de l'Alcaldia número 92/2009, de data 2 de novembre de 2009.   
Igualment es cobriran les vacants que s'hi pogueren produir fins a la conclusió del procediment de selecció.   
Segona. Del procés selectiu  
Aquest procediment de selecció es regirà pel que disposen aquestes bases i annexos; per la Llei 7/2007, de 12 d'abril, de l'Estatut Bàsic de l'Empleat Públic; per la Llei 7/85, de 2 d'abril, reguladora de les Bases de Règim Local; el Reial Decret Legislatiu 781/86, de 18 d'abril, pel qual s'aprova el Text Refós de les disposicions legals vigents en matèria de règim local; la Llei 30/84, de 2 d'agost, de Mesures per a la Reforma de la Funció Pública; el Reial Decret 364/95, de 10 de març, pel qual s'aprova el Reglament General de l'Estat i de Provisió de Llocs de Treball i Promoció Professional dels funcionaris civils de l'administració general de l'Estat; el Reial Decret 896/91, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local; el Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; Decret 33/99, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit de l'aplicació de la Llei de Funció Pública Valenciana.  
El sistema de selecció per a la plaça objecte d'aquesta convocatòria es realitzarà mitjançant un concurs per promoció interna, tal com s'especifica en l'annex I a aquestes bases.  
Tercera. De les condicions dels aspirants  
Els aspirants hauran de complir, en la data d'expiració del termini de presentació d'instàncies, tots i cada un dels requisits següents:  
a) Tindre la condició de funcionari en propietat a l'Ajuntament de Llocnou de Sant Jeroni i pertànyer a un grup de nivell inferior a la plaça objecte de la convocatòria amb una antiguitat reconeguda en l'administració pública d'almenys de dos anys el dia de la finalització del termini de presentació d'instàncies.  
b) Estar en possessió del títol acadèmic o dels estudis que s'especifiquen en l'annex a aquestes bases o els seus equivalents, o en condicions d'obtindre'l en la data en què acabe el termini de presentació d'instàncies, sobre la base del que estableix l'article 25 de la Llei 30/84, de 2 d'agost. En tot cas l'equivalència haurà de ser demostrada per l'aspirant mitjançant un certificat estés per l'autoritat competent.  
Quarta. Presentació de sol·licituds  
Les instàncies sol·licitant prendre part en la pràctica de les proves selectives corresponents, les confeccionarà el Servei de Personal de les dependències de l'Ajuntament de Llocnou de Sant Jeroni, adreçades a l'alcalde president, i en aquestes els aspirants manifestaran que compleixen totes i cada una de les condicions que s'exigeixen en la base tercera i en l'annex I d'aquestes bases.  
La presentació d'instàncies, respecte a les places de naturalesa funcionarial, s'efectuarà a les oficines de l'Ajuntament de Llocnou de Sant Jeroni, síties al carrer del Monestir de Cotalba, 1, de Llocnou de Sant Jeroni, dins del termini de 20 dies naturals, comptadors des de l'endemà de la publicació de l'anunci de la convocatòria respectiva en el Butlletí Oficial de la Província de València.  
La instància haurà d'anar acompanyada del justificant d'haver ingressat els drets d'examen, fixat en l'annex d'aquesta convocatòria.  
Les persones interessades hauran de justificar ineludiblement els mèrits al·legats mitjançant documents originals o fotocòpies compulsades que hauran de ser presentats en sobre tancat i que s'uniran a la instància.  
Els mèrits que no resulten prou acreditats no seran valorats, a més a més, si donat cas es provara la falsedat d'allò que s'ha al·legat, els qui hi incorregueren seran exclosos del procés selectiu.  
Les instàncies sol·licitant prendre part en les proves selectives podran igualment presentar-se en les formes establides en l'article 38.4 apartats b), c), d) i e) de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena. De l'admissió dels aspirants  
Per a ser admés a les proves que es realitzen serà suficient que els aspirants manifesten en les instàncies que tenen totes i cada una de les condicions exigides en la base tercera i annex I d'aquestes bases, referides a la data de finalització del termini de presentació d'instàncies, i que acrediten haver pagat dins del termini indicat l'import per drets d'examen fixat en l'annex I.  
Finalitzat el termini de presentació d'instàncies, l'Alcaldia dictarà una resolució en què declararà aprovada la llista d'admesos i exclosos, amb indicació del termini d'esmena que en els termes de l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es concedeix als aspirants exclosos.  
Els errors de fet podran esmenar-se en qualsevol moment d'ofici o a instàncies dels interessats.  
Sisena. Dels altres tràmits previs a la realització de les proves i del tribunal qualificador  
En la mateixa resolució en què s'aprove la llista d'aspirants admesos i exclosos, que es publicarà en el Butlletí Oficial de la Província de València, es fixarà, en el supòsit de no existir exclosos, la composició del tribunal qualificador, el lloc, la data i l'hora de realització de l'exercici de l'oposició per a cada un dels distints processos selectius. Aquesta llista, de caràcter provisional, s'elevarà a definitiva, en el cas que no hi haja cap reclamació, i se'n publicarà el caràcter definitiu, igualment en el butlletí esmentat. En el cas que hi hagen reclamacions, i una vegada resoltes aquestes, l'Alcaldia dictarà una nova resolució amb la llista d'admesos i exclosos la qual tindrà el caràcter de definitiva.  
En el supòsit que hi hagen exclosos, s'adoptarà una resolució amb la llista provisional d'admesos i exclosos al procés selectiu, i s'hi establirà el termini de presentació d'al·legacions o d'esmena, establits en els articles 84 i 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. Finalitzat aquest termini, es publicarà en el Butlletí Oficial de la Província de València la llista definitiva d'admesos i exclosos al procés, en la qual figurarà la composició del tribunal, el lloc i la data de la realització de la primera part de l'exercici.  
Setena. De la composició del tribunal  
Els tribunals qualificadors dels exercicis dels aspirants a què es contrauen les distintes proves d'accés es compondran d'acord amb allò que s'ha disposat en l'article 60 de la Llei 7/2007, de 12 d'abril, i en el Reial Decret 896/91, de 7 de juny. El nombre dels components serà de cinc, que seran un president, un secretari i tres vocals, dels quals un d'ells serà un funcionari designat per la direcció general de la Generalitat Valenciana competent en matèria d'administració local.  
La designació dels membres del tribunal inclourà la dels respectius suplents, els uns i els altres hauran de tindre titulació o especialització iguals o superiors a l'exigida per a les places convocades.  
Els tribunals qualificadors queden facultats per a resoldre els dubtes que pogueren sorgir en l'aplicació de les bases per a decidir pel que fa a allò no previst en aquestes, així com per a incorporar especialistes en aquelles proves el contingut de les quals requerisca l'assessorament tècnic d'aquests, els quals actuaran amb veu però sense vot.  
Els tribunals quedaran vàlidament constituïts quan concórreguen la meitat més un dels seus membres, ja siguen titulars o suplents. Sempre serà necessària la presència del president i del secretari. La designació dels membres del tribunal es farà d'acord amb el que disposa l'article 60 de la Llei 7/2007 i el Reial Decret 891/91, i hauran d'abstindre's d'intervindre notificant-ho a la Presidència, i els aspirants podran recusar-los quan hi concórreguen circumstàncies de les establides en els articles 28 i 29 de la Llei 30/92, de 26 de novembre, reguladora del Règim Jurídic de les Administracions Públiques i Procediment Administratiu Comú.   
Huitena. Del programa, del calendari de les proves i de l'ordre d'actuació  
El programa que ha de regir el procés selectiu de la plaça objecte d'aquesta convocatòria és el que es publica en l'annex I a aquestes bases.  
La data, l'hora i el lloc de celebració del concurs es publicarà en el Butlletí Oficial de la Província de València, conjuntament amb la relació d'admesos i exclosos, així com la composició del tribunal qualificador de conformitat amb el que estableix la base setena.  
El tribunal podrà requerir en qualsevol moment els aspirants que n'acrediten la identitat, a aquesta finalitat hauran d'estar proveïts del document nacional d'identitat.  
Els aspirants seran convocats per a l'exercici en crida única, excepte casos de força major, invocats amb anterioritat, degudament justificats i apreciats pel tribunal amb absoluta llibertat de criteri. La no-presentació d'un aspirant en el moment de ser cridat determinarà automàticament el decaïment del seu dret a participar-hi, i quedarà exclòs, com a conseqüència d'això, del procediment selectiu.  
L'ordre en què hauran d'actuar els aspirants s'iniciarà alfabèticament, i començarà per l'opositor el primer cognom del qual comence per la lletra que resulte del sorteig que se celebrarà moments abans de la celebració de l'exercici o prova indicats.  
Novena. De la qualificació dels exercicis  
Fase de concurs.  
Els mèrits es puntuaran segons es determine en l'annex I a aquestes bases per a cada plaça.  
La valoració dels mèrits es publicarà en el mateix dia en què es realitze, mitjançant l'exposició d'aquesta al tauler d'edictes de l'Ajuntament de Llocnou de Sant Jeroni.  
La puntuació final de cada aspirant estarà determinada per la suma dels punts aconseguits en la fase de concurs.  
Deu. Del nomenament  
Concloses les proves, els tribunals publicaran al tauler d'edictes de l'Ajuntament de Llocnou de Sant Jeroni la relació d'aprovats per ordre de puntuació, es determinarà amb precisió de manera expressa que no podran declarar-se que han superat les proves selectives un nombre superior d'aspirants al de places convocades, i el tribunal elevarà a l'Alcaldia la proposta de nomenament o contractació a favor d'aquests aspirants.  
En els processos en què hi haja places reservades a minusvàlids, la proposta del tribunal s'elevarà, en primer lloc, a favor dels aprovats per ordre de puntuació en nombre de places no reservades a minusvàlids. Formulada la proposta a favor d'aquests, s'elevarà a favor de les de minusvàlids tantes places com nombre de reservades hi haja per a aquests, entre els qui hagen superat el procés selectiu i d'acord amb la puntuació final on hagen acreditat aquesta condició.  
Onze. De la presentació de documents  
Els aspirants proposats aportaran, mitjançant la presentació al Registre General de l'Ajuntament de Llocnou de Sant Jeroni, siti al carrer del Monestir de Cotalba, 1, dins del termini de 20 dies naturals, des que es faça pública la relació d'aprovats, mitjançant la publicació al tauler d'edictes de l'Ajuntament de Llocnou de Sant Jeroni, els documents acreditatius de les condicions de capacitat i els requisits exigits en la convocatòria.  
Els qui dins del termini indicat, i excepte casos de força major, no presenten la documentació, no podran ser nomenats o contractats, i quedaran anul·lades totes les actuacions, sense perjudici de la responsabilitat en què pogueren haver incorregut per falsedat en la seua instància.  
Dotze. De les incidències  
Els tribunals estan autoritzats per a resoldre els dubtes que s'hi presenten i adoptar els acords necessaris per al bon ordre del procés selectiu en tot allò no previst en aquestes bases.  
Abans de la publicació de la llista provisional d'admesos, el Ple de la corporació podrà modificar o deixar sense efecte la convocatòria mitjançant l'adopció de l'acord corresponent, que serà publicat de la forma prevista.  
Tretze. Dels recursos  
Aquestes bases, la seua convocatòria i tots els actes administratius que se'n deriven i de l'actuació dels tribunals, els interessats hi podran interposar els recursos corresponents en els casos i en la forma establida en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
ANNEX I  
Una plaça d'administratiu per a l'Ajuntament de Llocnou de Sant Jeroni (concurs-promoció interna)  
Denominació: administratiu.  
Naturalesa: funcionari.  
Escala: administració general.  
Subescala: administrativa.  
Grup: C1.  
Nivell de destinació: 20.   
Nombre de vacants: 1.  
Titulació exigida: segons l'article 25 de la llei: títol de Batxiller o equivalent o una antiguitat de 10 anys en un cos o escala del grup D, o de cinc anys i la superació d'un curs específic de formació a què s'accedirà per criteris objectius.  
Forma de provisió: concurs (promoció interna).  
Drets d'examen: 20 euros.  
Requisits específics:   
- Tindre la condició de funcionari en propietat de l'Ajuntament de Llocnou de Sant Jeroni.  
- Tindre una antiguitat reconeguda en un grup de nivell inferior a la plaça objecte a cobrir d'almenys dos anys, el dia de finalització del termini de presentació d'instàncies.  
- Per a la valoració de tots els apartats del concurs s'haurà d'aportar tota la documentació acreditativa degudament compulsada en sobre tancat, juntament amb la instància sol·licitant formar part del procés selectiu, dins del termini reglamentàriament establit.  
1. Sistema selectiu.  
- El procediment de selecció dels aspirants serà el de concurs de caràcter obligatori i no eliminatori.  
- Estructura del procés selectiu. El procés selectiu constarà d'una fase.  
2. Fase de concurs:  
- La qualificació definitiva del procés selectiu s'obtindrà sumant les puntuacions obtingudes en cada un dels apartats de la fase de concurs, i es podrà obtindre una puntuació total màxima de 20 punts.  
A) Memòria.  
Consistirà en l'exposició al tribunal mitjançant la lectura per part de l'opositor d'una memòria sobre les funcions pròpies del lloc a cobrir i les propostes de millora.  
El tribunal podrà realitzar a l'opositor, totes les preguntes que estime convenients sobre el contingut de la memòria.  
En aquest apartat es podrà obtindre un màxim de 5 punts.  
B) Experiència professional.  
Per cada mes complet de serveis prestats en una plaça de categoria i grup inferior a la plaça a cobrir: 0,10 punts per mes.  
En aquest apartat es podrà obtindre un màxim de 6 punts.  
C) Formació, coneixement i especialització.  
La valoració de cada curs s'efectuarà en funció de la seua durada d'acord amb l'escala següent:  
De 100 o més hores: 2 punts.  
De 75 o més hores: 1,5 punts.  
De 50 o més hores: 1 punt.  
De 25 o més hores: 0,50 punts.  
De 15 o més hores: 0,25 punts.  
De menys de 15 hores: 0,10 punts.  
Només es valoraran els cursos convocats o organitzats per universitats, instituts, escoles, col·legis oficials, administracions públiques o centres privats, sempre que aquests es relacionen directament o indirectament amb les funcions de la plaça objecte a cobrir, i així ho aprecie lliurement el tribunal.  
En aquest apartat es podrà obtindre com a màxim 4 punts.  
D) Coneixement del valencià.  
De conformitat amb el que disposa el Decret 47/1989, de 4 d'abril, del Govern Valencià, els coneixements de valencià, únicament podran acreditar-se mitjançant els certificats expedits per la Junta Qualificadora de Coneixements de Valencià, i es valoraran segons el detall següent:  
Certificat de coneixement oral: 1,50 punts.  
Certificat de grau elemental: 2,00.  
Certificat de grau mitjà: 2,50 punts.  
Certificat de grau superior: 3,00 punts.  
Només es valorarà el certificat de major grau dels aportats per l'opositor, i s'obtindrà un màxim de 3 punts.  
E) Altres titulacions.  
Per estar en possessió d'una titulació superior a l'exigida en la present convocatòria: 2 punts.  
La qualificació definitiva del procés selectiu s'obtindrà sumant les puntuacions obtingudes de cada un dels apartats a), b), c), d), e) de la fase de concurs, i es podrà obtindre una puntuació total màxima de 20 punts.  
Una plaça d'oficial de serveis múltiples per a l'Ajuntament de Llocnou de Sant Jeroni (concurs-promoció interna).  
Denominació: oficial de serveis múltiples.  
Naturalesa: funcionari.  
Escala: administració especial.  
Subescala: serveis múltiples.  
Grup: C2.  
Nivell de destinació: 18.  
Nombre de vacants: 1.  
Titulació exigida: segons l'article 25 de la llei: títol de Graduat Escolar.  
Forma de provisió: concurs (promoció interna).  
Drets d'examen: 20 euros.  
Requisits específics:   
- Tindre la condició de funcionari en propietat de l'Ajuntament de Llocnou de Sant Jeroni.  
- Tindre una antiguitat reconeguda en un grup de nivell inferior a la plaça objecte a cobrir d'almenys dos anys, el dia de finalització del termini de presentació d'instàncies.  
- Per a la valoració de tots els apartats del concurs s'haurà d'aportar tota la documentació acreditativa degudament compulsada en sobre tancat, juntament amb la instància sol·licitant formar part del procés selectiu, dins del termini reglamentàriament establit.  
1. Sistema selectiu.  
- El procediment de selecció dels aspirants serà el de concurs de caràcter obligatori i no eliminatori.  
- Estructura del procés selectiu. El procés selectiu constarà d'una fase.  
2. Fase de concurs.  
- La qualificació definitiva del procés selectiu s'obtindrà sumant les puntuacions obtingudes en cada un dels apartats de la fase de concurs, i es podrà obtindre una puntuació total màxima de 20 punts.  
A) Memòria.  
Consistirà en l'exposició al tribunal mitjançant la lectura per part de l'opositor d'una memòria sobre les funcions pròpies del lloc a cobrir i les propostes de millora.  
El tribunal podrà realitzar a l'opositor totes les preguntes que estime convenients sobre el contingut de la memòria.  
En aquest apartat es podrà obtindre un màxim de 5 punts.  
B) Experiència professional.  
Per cada mes complet de serveis prestats en una plaça de categoria i grup inferior a la plaça a cobrir: 0,10 punts per mes.  
En aquest apartat es podrà obtindre un màxim de 6 punts.  
C) Formació, coneixement i especialització.  
La valoració de cada curs s'efectuarà en funció de la seua durada d'acord amb l'escala següent:  
De 100 o més hores: 2 punts.  
De 75 o més hores: 1,5 punts.  
De 50 o més hores: 1 punt.  
De 25 o més hores: 0,50 punts.  
De 15 o més hores: 0,25 punts.  
De menys de 15 hores: 0,10 punts.  
Només es valoraran els cursos convocats o organitzats per universitats, instituts, escoles, col·legis oficials, administracions públiques o centres privats, sempre que aquests es relacionen directament o indirectament amb les funcions de la plaça objecte a cobrir, i així ho aprecie lliurement el tribunal.  
En aquest apartat es podrà obtindre com a màxim 4 punts.  
D) Coneixement del valencià.  
De conformitat amb el que disposa el Decret 47/1989, de 4 d'abril, del Govern Valencià, els coneixements de valencià, únicament podran acreditar-se mitjançant els certificats expedits per la Junta Qualificadora de Coneixements de Valencià, i es valoraran segons de detall següent:  
Certificat de coneixement oral: 1,50 punts.  
Certificat de grau elemental: 2,00.  
Certificat de grau mitjà: 2,50 punts.  
Certificat de grau superior: 3,00 punts.  
Només es valorarà el certificat de major grau dels aportats per l'opositor, i s'obtindrà un màxim de 3 punts.  
E) Altres titulacions.  
Per estar en possessió d'una titulació superior a l'exigida en la present convocatòria: 2 punts.  
La qualificació definitiva del procés selectiu s'obtindrà sumant les puntuacions obtingudes de cada un dels apartats a), b), c), d), e) de la fase de concurs, i es podrà obtindre una puntuació total màxima de 20 punts.  
Llocnou de Sant Jeroni, 21 de juny de 2010.- El secretari: Antonio Cerrato Gallardo.  
ANNEX   
(Model d'instància)  
((Nom i cognoms) ?, amb DNI núm. ?, i domicili a l'efecte de notificació a ?,  
EXPOSA  
Primer. Que vista la convocatòria anunciada en el Butlletí Oficial de l'Estat núm. ?, de data ?, en relació amb la convocatòria per a la provisió en propietat mitjançant el sistema de concurs d'una plaça d'administratiu o oficial de serveis múltiples, d'acord amb les bases que es publiquen en el Butlletí Oficial de la Província d - número ?, de data -  
Segon. Que creu que compleix totes i cada una de les condicions exigides en les bases referides a la data d'expiració del termini de presentació de la instància.  
Tercer. Que declara conéixer les bases generals de la convocatòria per a la provisió en propietat d'una plaça d ?, mitjançant el sistema de concurs.  
Quart. Que hi adjunta el justificant de pagament dels drets d'examen.  
Per tot això,  
SOL·LICITA  
Que s'admeta aquesta sol·licitud per a les proves de selecció de personal de referència.  
?, - d - de 20 €  
El sol·licitant,  
Signatura: \_\_\_\_\_\_\_\_\_\_\_\_\_\_\_\_  
Contra les presents bases, que posen fi a la via administrativa, s'hi pot interposar alternativament un recurs de reposició potestatiu, en el termini d'un mes comptador des de l'endemà de la publicació d'aquest anunci, davant d'aquesta Alcaldia, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu, davant del Jutjat Contenciós Administratiu de València, dins del termini de dos mesos comptadors des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'opta per interposar el recurs de reposició potestatiu, no es podrà interposar el recurs contenciós administratiu fins que aquell siga resolt expressament o se n'haja produït la desestimació per silenci, tot açò sense perjudici que puga exercir qualsevol altre recurs que estime pertinent.  
Llocnou de Sant Jeroni, 6 de juliol de 2010.- L'alcalde: José Climent Catalá.